നിപയില് വീണ്ടും ആശ്വാസം, അഞ്ചുപേരുടെ പരിശോധനാ ഫലം കൂടി നെഗറ്റീവ്, വവ്വാലുകളെ ഇന്ന് പിടിക്കും കോഴിക്കോട്: നിപ സമ്ബര്ക്കപ്പട്ടികയിലുള്ള അഞ്ചുപേരുടെ പരിശോധനാ ഫലം കൂടി നെഗറ്റീവായെന്ന് ആരോഗ്യ വകുപ്പ് മന്ത്രി വീണാ ജോര്ജ് അറിയിച്ചു.സാമ്ബിളുകളില് നാലെണ്ണം എന് ഐ വി പൂനെയിലും ഒരെണ്ണം കോഴിക്കോട് മെഡിക്കല് കോളേജില് പ്രത്യേകമായി സജ്ജമാക്കിയ ലാബിലുമാണ് പരിശോധിച്ചത്. ഇതോടെ 73 പേരുടെ സാമ്ബിളുകള് നെഗറ്റീവാണെന്ന് കണ്ടെത്തിയതെന്നും മന്ത്രി പറഞ്ഞു. മറ്റാര്ക്കും നിപ ബാധ സ്ഥിരീകരിച്ചിട്ടില്ലെങ്കിലും കോഴിക്കാേട് ജില്ലയില് കര്ശന നിയന്ത്രണങ്ങള് തുടരാനാണ് തീരുമാനം. അതേസമയം, നിപ വൈറസിന്റെ ഉറവിടം കണ്ടെത്താനുള്ള പരിശോധനകളുടെ ഭാഗമായി ഇന്ന് വവ്വാലുകളെ പിടിക്കും. പൂനെയിലെ നാഷണല് വൈറോളജി ഇന്സ്റ്റിറ്റ്യൂട്ടില്നിന്നുള്ള വിദഗ്ദ്ധരുടെ സാന്നിദ്ധ്യത്തില് വനംവകുപ്പുദ്യോഗസ്ഥരാകും വവ്വാലുകളെ പിടിക്കുക. നിപ ബാധിച്ചുമരിച്ച കുട്ടിയുടെ വീട്ടുപറമ്ബിലും വവ്വാലുകളുടെ ആവാസസ്ഥലത്തും വിദഗ്ദ്ധ സംഘം കഴിഞ്ഞദിവസം പരിശോധന നടത്തിയിരുന്നു. വീട്ടുപറമ്ബിലെ അടയ്ക്കകള് വവ്വാലുകള് കടിച്ചു എന്ന് വ്യക്തമായതിനാല് അതില്നിന്നാണോ വൈറസ് വ്യാപനമുണ്ടായതെന്ന പരിശോധന വേണമെന്നും സംഘം അഭിപ്രായപ്പെട്ടിട്ടുണ്ട്. റമ്ബൂട്ടാന് മരത്തിനടുത്തേക്കുള്ള വവ്വാലുകളുടെ സഞ്ചാരപാതയ്ക്കരികില് കന്നുകാലികളെ മേയ്ക്കുന്നതും മീന്പിടിക്കുന്നതും നിര്ത്തിവയ്ക്കാനും നിര്ദ്ദേശം നല്കിയിട്ടുണ്ട്.